
			IRAGARKIAK

			Beste iragarki ofizial batzuk

			SEGURTASUN SAILA

			2536

			IRAGARKIA, zeinaren bidez epatzen baitira Vitoria-Gasteizko Administrazioarekiko Auzien 3 zenbakiko Epaitegian izapidetzen ari den 173/2024 prozedura laburtuan interesa dutenak.

			Polizia eta Larrialdietako Euskal Akademiaren zuzendari nagusiak erabaki du Vitoria-Gasteizko Administrazioarekiko Auzien 3 zenbakiko Epaitegira bidaltzea honako prozedura honi buruzko administrazio-espedientea:

			173/2024 prozedura laburtua. Horren bidez, izangai batek administrazioarekiko auzi-errekurtsoa jarri zuen PLEAko zuzendari nagusiaren 2024ko otsailaren 13ko ebazpenaren aurka. Ebazpen horren bidez, ezetsi egin zen Elorrioko Udaleko udaltzaingoko bost agente-plaza jabetzan betetzeko hautaketa-prozeduratik baztertzearen kontrako berraztertze-errekurtsoa. Hautaketa-prozedura hori Alkatetzaren 2021eko abenduaren 13ko 657/2021 Dekretuaren bidez deitu zen (abenduaren 27ko BAO, 247. zk.).

			Horregatik, Administrazioarekiko auzien jurisdikzioa arautzen duen uztailaren 13ko 29/1998 Legeak 49.1 artikuluan xedatutakoaren arabera, prozeduran interesa duten pertsonak epatzen dira, bederatzi eguneko epearen barruan, iragarki hau Estatuko Aldizkari Ofizialean argitaratu eta hurrengo egunetik aurrera, Vitoria-Gasteizko Administrazioarekiko Auzien 3 zenbakiko epaitegian bertaratu ahal izateko, egoki baderitzote, beren legezko interesen alde egiteko.

			Arkautin, 2024ko maiatzaren 13an.

			Polizia eta Larrialdietako Euskal Akademiako zuzendari nagusia,

			ANDRÉS ZEARRETA OTAZUA.

